Taggayt-agi n uglam teslalay-d deg wallaɣ n yimeɣri isteqsiyen ara t-yeǧǧen ad inadi s telqay aken ad yessufeɣ tiggrayin ara t-yessawḍen akken ad yefhem acu yebɣa umaru ad t-idyeglem. Anaggal yessemras tulmisin neɣ iḥulfan s ttbutat, s tigawin, s udiwenni neɣ s tenɣumnayin. Ay-agi ibeyyen-it-id Mohand Akli Salhi mi d-yenna:« Ma yella d aglam arusrid, ittili deg yiferdisen nniḍen n uḍris n tsiwelt neɣ deg uglam n wadeg akk d tigawin n uwadem: « d afham ara yefhem win yeqqaren lewsayef n uwadem s lewsayef n wadeg anda yettili neɣ s wayen ixeddem. »51